DMT กำไรปี 64 วูบเกือบ 50% เหลือ 404 ลบ. หลังรายได้ค่าทางด่วนลด แจกปันผล 0.25 บ.
DMT รายงานกำไรปี 64 วูบ 49% เหลือ 404 ลบ. จากปีก่อนกำไร 791 ลบ. หลังรายได้ค่าทางด่วนลด แจกปันผล 0.25 บ. ขึ้น XD 8 มี.ค.65 กำหนดจ่าย 26 พ.ค.65
DMT รายงานกำไรปี 64 วูบ 49% เหลือ 404 ลบ. จากปีก่อนกำไร 791 ลบ. หลังรายได้ค่าทางด่วนลด แจกปันผล 0.25 บ. ขึ้น XD 8 มี.ค.65 กำหนดจ่าย 26 พ.ค.65
23 ก.พ. 2565

บริษัท ทางยกระดับดอนเมือง จำกัด (มหาชน) หรือ DMT รายงานผลประกอบการงวดปี 2564 มีกำไรสุทธิ ดังนี้

สำหรับปี 2564 และปี 2563 บริษัทฯมีกำไรสำหรับงวด 404.30 ล้านบาท ลดลงจากปีก่อน 387.13 ล้านบาท หรือร้อยละ 49 โดยมีสาเหตุหลักจากรายได้ค่าผ่านทางปรับลดลง 844.52 ล้านบาท หรือร้อยละ 41 อย่างไรก็ตามบริษัทฯ นำแนวทางการบริหารการจัดการในปี 2563 ซึ่งมีการแพร่ระบาดของ COVID-19 มาปรับใช้กับสถานการณ์การระบาดของ COVID-19 ที่มีความรุนแรงเพิ่มมากขึ้นกว่าปีผ่านมาจากจำนวนของผู้ติดเชื้อและ เสียชีวิตที่เพิ่มสูงขึ้น
โดยบริษัทฯ ยังคงสามารถบริหารการจัดการปรับลดค่าใช้จ่ายต้นทุนการบริการทางยกระดับและค่าใช้จ่ายดำเนินงาน โดยสามารถปรับลดลงเป็นจำนวนรวม 268.19 ล้านบาท หรือคิดเป็นร้อยละ 28 เมื่อ เทียบกับปี 2563 และจากความสำเร็จในการนำหุ้นสามัญเพิ่มทุนจำนวน 140 ล้านหุ้นเข้าจดทะเบียนในตลาดหลักทรัพย์แห่งประเทศ และนำเงินจากการระดมทุนดังกล่าวนั้นไปจ่ายชำระคืนเงินกู้ระยะสั้นและระยะยาว ครบถ้วนแล้วนั้นส่งผลให้ต้นทุนทางการเงินปรับลดลงเป็นจำนวน 82.69 ล้านบาทหรือร้อยละ 77 เมื่อ เปรียบเทียบกับปี 2563
 
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นเงินสด 0.25 บาท กำหนดวันที่ไม่ได้รับสิทธิปันผล (XD) 8 มี.ค.65 และกำหนดจ่าย 26 พ.ค.65